Вазифаһында булған саҡта Чернигов полковнигы Яков Лизогуб байтаҡ сиркәү төҙөй.  1698 йылда Елецк монастырының  Успение соборында кәшәнә төҙөй башлай. Бында уны вафат булғас ерләйҙәр  (1698 йылдың 19 авгусы), ә  төҙөлөштө уның улы Ефим 1701 йылда тамамлай.  1701 йылдың сентябрендә үткән изгеләндереүҙән һуң, кәшәнә Иаков  сиркәүе   исемен ала. Артабан был ҡорам Лизогубтар ғаиләһенең кәшәнәһе була. Ғибәҙәттәр бында һирәк үтә. Унда бай монастырь ризницаһы һәм монастырь архивы менән  китапхана урынлаша, 1869 йылдың 21 ғинуарында улар янғындан  юҡҡа  сыға.